open-index/open-wikipedia-markdown huggingface dataset:
PlayStation 2

**PlayStation 2** (trumpiau – **PS2**) – „Sony“ kompanijos antroji video žaidimų konsolė; PlayStation tęsinys ir PlayStation 3 pirmtakas. Šis žaidimų kompiuteris pirmąkart buvo išleistas 2000 m. kovo 4 d. Japonijoje, tų pačių metų spalio 26 d. Šiaurės Amerikoje ir lapkričio 24 d. Europoje. Tuo metu konkuravo su Sega Dreamcast, Microsoft Xbox ir Nintendo GameCube.

PS2 yra dalis šeštosios kompiuterinių žaidimų konsolių kartos. Šiai žaidimų konsolei išleista virš 3800 žaidimų, o jų parduota daugiau kaip 1,5 milijardo tiražu. 2004 m. pasirodė žymiai plonesnė ir lengvesnė „slim“ PS2 versija. Paskutinis šios konsolės žaidimas – „PES 2014“. 2013 m. gegužės duomenimis, šių konsolių parduota 158 mln. vienetų ir ji yra populiariausia žaidimų konsolė istorijoje.

## Techniniai duomenys


Vaizdas:PS2-Eyetoy.jpg|EyeToy
Vaizdas:PS2-DVD-Remote.jpg|PlayStation 2 DVD pultas
Vaizdas:PS2-8MB-Mem-Card.jpg|8 MB PlayStation 2 atminties korta
Vaizdas:Playstation 2 slim.jpg|miniatiūra|PlayStation 2 Slim (Išleistas 2004)


## PlayStation 2 žaidimai
2015 m. duomenimis, „PlayStation 2“ platformai išplatinta 1 661,95 mln. žaidimų kopijų. Populiariausi žaidimai platformai (Pastaba. Sąrašas gali būti nepilnas ir nepilnai atspindėti žaidimų eiliškumą. Į žaidimų kopijų skaičių įtrauktos tik jų kopijos „PlayStation 2“ konsolei, neįskaičiuojant pardavimų kitoms platformoms. Išplatintų žaidimų kopijų skaičius viršija bent 5 mln. vienetų):
* „Grand Theft Auto: San Andreas“, išplatinta 20,81 mln. kopijų;
* „Grand Theft Auto: Vice City“, 16,15 mln.
* „Gran Turismo 3: A-Spec“, 14,98 mln.
* „Grand Theft Auto III“, 13,10 mln.
* „Gran Turismo 4“, 11,66 mln.
* „Final Fantasy X“, 8,05 mln.
* „Need for Speed: Underground“, 7,20 mln.
* „Need for Speed: Underground 2“, 6,90 mln.
* „Medal of Honor: Frontline“, 6,83 mln.
* „Kingdom Hearts“, 6,40 mln.
* „Metal Gear Solid 2: Sons of Liberty“, 6,05 mln.
* „Final Fantasy XII“, 5,95 mln.
* „Crash Bandicoot: The Wrath of Cortex“, 5,42 mln.
* „Final Fantasy X-2“, 5,29 mln.
* „Madden NFL 2004“, 5,23 mln.
* „Dragon Quest VIII: Journey of the Cursed King“, 5,21 mln.
* „Medal of Honor: Rising Sun“, 5,13 mln.
* „Guitar Hero II“, 5,12 mln.

## Šaltiniai

## Nuorodos

* Oficiali PlayStation svetainė 
* PlayStation 2 Atviro katalogo projekto svetainėje
Artilerija

**Artilerija** – artilerijos pabūklų (aparatai, svaidantys į tolį sviedinius, minas, akmenis ar panašius santykinai didelius objektus, darančius žalą priešui) visuma ir/arba kariuomenės rūšis, kurios pagrindinis ginklas yra artilerijos pabūklai.
Prie artilerijos paprastai nėra priskiriami tankai.

Artilerija skirstoma į keletą rūšių:

* Lauko artilerija
** Patrankos
** Haubicos
** Minosvaidžiai
* Apgulties artilerija
** Katapultos
** Balistos
* Tvirtovių artilerija
* Savaeigė artilerija
* Laivų artilerija – artilerija, naudojama karo laivuose.
* Kranto artilerija
* Priešlėktuvinė artilerija – artilerija, naudojama priešlėktuvinėje gynyboje.
## Galerija


File:British 39th Siege Battery RGA Somme 1916.jpg|Jungtinės Karalystės artilerija Somos mūšyje 1916 m.
File:M109A6 Paladin UTARNG 2004 firing.jpg|JAV haubica M109A6 „Paladin“
File:BM 13 and BM 21 TBiU 7.jpg|BM-13 „Katiuša“ ir BM-21 „Grad“
Tarhuna Va Msalatos savivaldybė

**Tarhuna Va Msalatos savivaldybė** () – buvusi Libijos savivaldybė šalies šiaurės vakaruose. Sostinė – Tarhuna.

2007 m. prijungta prie Murgubo savivaldybės.
Tripolio savivaldybė

**Tripolio savivaldybė** () – Libijos savivaldybė šalies šiaurės vakaruose, prie Viduržemio jūros. Sostinė – Tripolis.

## Šaltiniai
Gadamesas

**Gadamesas** () – miestas oazėje Libijoje, Alžyro ir Tuniso pasienyje. Apie 7 tūkst. gyventojų.

Iki 2007 m. buvo Gadamiso savivaldybės centras.

## Istorija

Oazė gyvenama berberų jau 7000 metų. Romėnų laikais vadintas **Sidamu**. VI a. Gadamese įkurta vyskupija. Nuo VII a. mieste įsigalėjo islamas. Iki XIX a. Gadamesas buvo svarbiu prekybiniu centru. XX a. septintajame dešimtmetyje miestas labai išaugo. Senoji miesto dalis apsupta siena. Gausu senovinės arabų architektūros paminklų.

1986 m. Gadamesas dėl kultūrinės istorinės reikšmės įtrauktas į UNESCO pasaulio paveldo sąrašą.
Kirėnė

**Kirėnė** (, ) – senovinė Graikijos kolonija netoli Viduržemio jūros pakrantės, dabartinėje Libijoje, Džebel Ahdaro aukštumose, senovinės Kirėnijos regiono sostinė.

Miestas įkurtas kaip išeivių iš Teros salos kolonija 630 m. pr. m. e., 10 km nuo Apolonijos uosto. Apie miesto įkūrimą rašoma Herodoto IV Istorijos knygoje. Kirėnė netrukus tapo vyraujančiu miestu senovės Libijoje (teritorijoje tarp Egipto ir Kartaginos). Miestas klestėjo kaip prekybinis centras. 460 m. pr. m. e. tapo respublika. Subyrėjus Aleksandro Makedoniečio imperijai perėjo Ptolemėjams ir netrukus pradėjo silpnėti. Kirėnė pradžioje priklausė Aleksandrijai, vėliau Romos imperijai. 74 m. pr. m. e. Kirėnė tapo Romos provincija. Išaugo nemaža žydų bendruomenė. 365 m. smarkiai nukentėjo nuo žemės drebėjimo. Žlugus Romai, įsitvirtino bizantiečiai, o vėliau arabai.

Kirėnės griuvėsiai dėl savo svarbos 1982 m. įtraukti į UNESCO Pasaulio paveldo sąrašą.
Karinis vienetas

**Karinis vienetas** – nustatytos struktūros kariuomenės dalis, paprastai pavaldi vienam vadui. Kariniu daliniu kartais vadinamas tik batalionas ar analogiškas karinis vienetas.

## Senovės Roma
Žinomi Romos respublikos ir Romos imperijos kariniai vienetai:

* Manipula
* Centurija
* Kohorta
* Legionas

## Dabartinis pasaulis
Dabar daugelio valstybių sausumos pajėgų kariniai vienetai paprastai pagal dydį skirstomi taip:
* Skyrius
* Būrys
* Kuopa, baterija, kavalerijos eskadronas
* Batalionas, artilerijos divizionas
* Pulkas
* Brigada
* Divizija
* Korpusas
* Armija
* Armijų grupė arba frontas

Kai kuriose valstybėse arba ginkluotųjų pajėgų šakose naudojami ir kitokie pavadinimai.

Sausumos pajėgos

! Simbolis
! Pavadinimas
! Karių skaičius
! Sudėtis
! Vadovaujantys karininkai
|-----
| XXXXXX
| Regionas ar teatras
| 200000+
| 2+ armijų grupės            
| Generolas ar feldmaršalas
|-
| XXXXX
| Armijų grupė	  		             
| 100000+
| 2+ armijos
| Generolas ar feldmaršalas
|-----
| XXXX
| Armija
| 50'000-60'000+
| 2+ korpusai
| Generolas ar feldmaršalas
|-
| XXX
| Korpusas
| 30'000-50'000
| 2+ divizijos
| Generolas leitenantas
|-----
| XX
| Divizija
| 10'000-20'000
| 2-4 brigados ar pulkai 
| Generolas majoras
|-
| X
| Brigada
| 3'000-5'000
| 2+ pulkai ar 3-6 batalionai 
| Brigados generolas ar pulkininkas
|-----
| III
| Pulkas ar Grupė
| 2'000-3'000
| 2+ batalionai
| Pulkininkas
|-
| II
| Batalionas 	             
| 300-1'000
| 2-6 kuopos
| Pulkininkas leitenantas
|-----
| I
| Kuopa
| 70-250
| 2-8 būriai
| Kapitonas ar majoras
|-
| •••
| Būrys    
| 25-60
| 2+ skyriai ar patruliai
| Vyr. Leitenantas ar leitenantas
|-----
| ••
| Skyrius 	           	     
| 8-12	
| 2+ ugnies komandos
| Grandinis ar seržantas
|-
| •
| Grandis         	
| 4-6
| 2+ ugnies komandos
| Grandinis ar seržantas

|-
| Ø
| Ugnies ir manevro komanda                    
| 2
| 
| Bet kas
|}

## Lietuvoje
Taikos metu didžiausias kovinis vienetas yra brigada, kurią paprastai sudaro 4-6 batalionai. 

Batalionas yra didžiausias nuolatinis kovinis vienetas ir mažiausias vienetas, turintis savo štabą. Jis paprastai būna sudarytas iš 3-5 kuopų. Įprastas pėstininkų batalionas turi 2-3 pėstininkų kuopas, sunkiosios ginkluotės kuopą arba būrį ir aprūpinimo kuopą, kurioje yra žvalgų būrys, transporto būrys, ryšių būrys ir pan.

Kuopą paprastai sudaro 2-4 būriai ir valdymo grupė. 

Būryje yra 3 skyriai ir valdymo grupė. 

Pėstininkų skyriuje būna 8-10 karių. Skyrius yra mažiausias kovinis vienetas, tačiau taktiniais sumetimais jis dalijamas į dvi grandis, kuriose paprastai būna po 4 karius. 

Pats mažiausias taktinis vienetas, kuris gali vykdyti kai kurias užduotis, yra karių pora (binomas).
 
 
## Nuorodos
* Иерархия формирований вооружённых сил  {Izraelio ginkluotosios pajėgos)
Testify

**Testify** – šeštasis roko grupės P.O.D. studijinis albumas, išleistas 2006 m. sausio 24 d. su Atlantic Records leidybine firma. Šis albumas buvo paskutinis kai grupėje buvo gitaristas Jason Truby (nariu buvo nuo 2003 iki 2006 m.).

## Dainos
# „Roots in Stereo“ – 4:42 (kartu su Matisyahu)
# „Lights Out“ – 2:47
# „If You Could See Me Now“ – 3:07
# „Goodbye For Now“ – 4:34 (kartu su Katy Perry)
# „Sounds Like War“ – 3:52
# „On the Grind“ – 4:24 (kartu su Sick Jacken (Psycho Realm), Boo-Yaa T.R.I.B.E., Amy Terrin)
# „This Time“ – 4:41
# „Mistakes & Glories“ – 3:38
# „Let You Down“ – 4:14
# „Teachers“ – 4:21
# „Strength of My Life“ – 3:37 (kartu su Matisyahu)
# „Say Hello“ – 2:32
# „Mark My Words“ – 3:43 (kartu su Sick Jacken)
Viktoras Juščenka

**Viktoras Andrijovičius Juščenka** (, g. 1954 m. vasario 23 d.) – Ukrainos prezidentas nuo 2005 m. Į valdžią atėjo po „Oranžinės Revoliucijos“.

## Biografija
Viktoras Juščenka gimė 1954 m. vasario 23 d. Choruživkos kaime, Sumų srityje, mokytojų šeimoje.

Baigė Ternopilio finansų-ekonominį institutą. Po instituto metus tarnavo tarybinėje armijoje prie sienos su Turkija (dabartinė Armėnija).

Dirbo buhalteriu Kosivsko rajono Javorivo kaime, Ivano Frankivsko srityje.

Nuo 1976 m. gruodžio dirbo Valstybinio TSRS banko filiale Ulianivkos miestelyje Sumų srityje. 1977 m. įstojo į TSKP. 1987 m. gruodį perėjo dirbti į „TSRS Agroprombanko“ Kijevo filialą.

Nuo 1992 m. „Ukrainos“ komercinio banko pirmasis vadovo pavaduotojas. Nuo 1993 m. šio banko vadovas. Jam vadovaujant Ukrainoje atlikta finasinė reforma, 1998 m. pažabota finansinė krizė. Pagal 1997 m. žurnalo „Global Finance“ reitingus Viktoras Juščenka buvo tarp 6 geriausių pasaulyje bankininkų.

Nuo 1999 m. gruodžio 22 d. iki 2001 m. gegužės – Ukrainos ministras pirmininkas. Jam pirmininkaujant pirmą kartą šalyje per nepriklausomybės metus pradėjo augti BVP. Atleistas pagal Ukrainos aukščiausiosios tarybos nurodymą „Dėl nepasitikėjimo ministrų kabinetu“.

Nuo 2002 m. opozicinio bloko Mūsų Ukraina įkūrėjas ir pirmininkas. 2004 m. prezidento rinkimuose po pakartotino antrojo turo ir „Oranžinės revoliuzijos“ išrinktas trečiuoju Ukrainos prezidentu. Oficialiai šias pareigas pradėjo eiti po 2005 m. sausio 20 d. paskelbto Ukrainos Aukščiausiojo teismo sprendimo.

2006 m. apdovanotas Lietuvos Respublikos Vytauto Didžiojo ordinu už nuopelnus.

2010 m. Ukrainos prezidento rinkimuose užemė 5-tąją vietą tesurinkęs 5.45 % balsų. 2010 m. vasario 25 d. įvyko ketvirtojo Ukrainos prezidento Viktoro Janukovyčiaus inauguracija.

Turi penkis vaikus ir du anūkus: sūnūs Andrijus ir Tarasas, dukros Vitalina, Sofija ir Christina, anūkai Jarynka ir Viktoras.

## Išnašos

## Nuorodos
* „Моя Україна“. Asmeninė V. Juščenkos svetainė (ukr., rus. ir angl. k.)  **(**ukr., rus., angl.**)**
* ТАК! Oficiali priešrinkiminė svetainė **(**ukr., rus., angl.**)**

|-
Satellite (albumas)

**Satellite** – ketvirtasis P.O.D. studijinis albumas. Jis buvo išleistas 2001 m. rugsėjo 11 d. ir parduotas daugiau negu 3 milijonų kopijų tiražu vien JAV. Pirmasis albumo singlas buvo „Alive“, pasirodęs 2001 m. toliau sekė „Youth Of The Nation“ (2001 m.), „Satellite“ (2002 m.) ir „Boom!“ (2002 m.).

2002 m. JAV buvo 26-oje vietoje pagal albumų kopijų pardavimą.

## Dainos
# „Set It Off“ – 4:20
# „Alive“ – 3:23
# „Boom“ – 3:08
# „Youth of the Nation“ – 4:19 (kartu su D. J. Harper, Jonnie Hall, Colin Sasaki, Nils Montan, Laurie Schillinger, Meagan Moore, Ayana Williams, Healey Moore)
# „Celestial“ – 1:24
# „Satellite“ – 3:30
# „Ridiculous“ – 4:17 (kartu su Eek-A-Mouse)
# „The Messenjah“ – 4:19
# „Guitarras de Amor“ – 1:14
# „Anything Right“ – 4:17 (kartu su Christian Lindskog, Suzy Katayama, Joel Derouin, Larry Corbett)
# „Ghetto“ – 3:37
# „Masterpiece Conspiracy“ – 3:11
# „Without Jah, Nothin'“ – 3:42 (kartu su H.R.)
# „Thinking About Forever“ – 3:46 (kartu su Mike$ki)
# „Portrait“ – 4:32
# „Whatever It Takes“ (daina, kuri buvo albumuose, skirtuose Europos rinkai)
# „Rock The Party (RTP remix)“ (daina, kuri buvo albumuose, skirtuose Europos rinkai)

## Šaltiniai
Nerijus Cesiulis

**Nerijus Cesiulis** (g. 1981 m. gegužės 6 d. Alytuje) – Lietuvos ir Alytaus miesto politikas.

## Biografija

1999–2003 m. tarnavo Krašto apsaugos savanorių pajėgose, karys savanoris.

2006 m. baigė Alytaus kolegiją. 2001 m. Alytaus kolegijos studentų atstovybės įkūrėjas ir iki 2006 m. buvo jos prezidentas. 2002 m. Alytaus jaunimo reikalų tarybos pirmininkas. 2002 m. Alytaus jaunimo organizacijų sąjungos „Apskritasis stalas“ įkūrėjas. 2002–2004 m. Lietuvos studentų atstovybių sąjungos valdybos narys

2005–2008 m. studijavo Vilniaus universitete, įgijo vadybos ir verslo administravimo bakalauro laipsnį, 2008–2010 m. – Kauno technologijos universitete, įgijo įmonių valdymo magistro laipsnį.

Nuo 2006 m. Alytaus kolegijos karjeros centro vedėjas, direktoriaus pavaduotojas. Nuo 2006 m. – asistentas, vėliau Alytaus kolegijos lektorius, dėstė rinkodaros, reklamos, viešųjų ryšių ir atsinaujinančių energijos išteklių temomis paskaitas. 2008–2018 m. – profesionalus seminarų ir kursų lektorius.

2007–2023 m. Alytaus miesto savivaldybės tarybos narys.

Nuo 2019 m. kovo mėn. – Alytaus miesto savivaldybės meras.

## Apdovanojimai

## Šaltiniai

## Nuorodos
* Biografija (*vrk.lt/2019*)
Rūmas

**Rūmas** – aukštaičių gyvenamasis namas. Sudaro tokios patalpos: priemenė, gryčia, kamara, seklyčia (stancija) ir kaminas.

Tokie išvystyto plano pastatai su kryžma ir mėsos rūkymo kaminu buvo statomi iki XIX a. pab. Kupiškio raj.
Svirnas

**Svirnas** (žemaičių – klėtis) – pastatas grūdams, miltams, mėsai, buities daiktams, ūkio padargams, didesnis – ir miegojimui. Sudaro tokios pagrindinės patalpos: geroji klėtis, ratinė ir grūdinė. Ratinėje įrengiamos staliaus dirbtuvės.

Buvo statomas iš apvalių, tašytų ar pjautų rąstų (paprastai eglinių arba pušinių), suręstų į sąsparas arba suleistų į lygias kertes. Nuo žemės buvo pakeliamas ant medžio trinkų ar ant akmenų.
Gryčia

**Gryčia** – aukštaičių gyvenamasis namas. Ją sudaro tokios pagrindinės patalpos: priemenė (prieangis), seklyčia, kamara ir gryčia. Stačiakampio plano, 1 ar 2 patalpų, paprastai su 4 langais, moliu plūkta asla. Krosnis įrengta kampe prie įėjimo. Gryčioje būdavo gaminamas ir valgomas maistas, miegama, dirbami namų ūkio darbai. Stalas ir du ilgi suolai stovėdavo šviesiausiame gryčios kampe, ten kartais būdavo ir audimo staklės. Priešingame, tamsiajame kampe stovėdavo lova.

Suvalkiečių gryčios paprastai būdavo dviejų patalpų – jas sudarė miegamasis ir patalpa valgymui bei darbams. Iki XIX a. vidurio dauguma gryčių buvo dūminės.

Buvo statoma iki XIX a. pab. – XX a. pr. Aukštaitijoje.

## Šaltiniai
Libijos dykuma

**Libijos dykuma** () – šiaurės rytų Afrikoje, į vakarus nuo Nilo upės, Libijos, Egipto ir Sudano teritorijoje; rytinė Sacharos dalis. Plotas 1,65-2 mln. km².

## Geografija
Pietuose Libijos dykumą riboja Darfuro, Enedžio, Erdžio, vakaruose – al Harudž al Asvado plynaukštės, Tibesčio kalnai, šiaurėje – al Achdaro plokščiakalnis ir Libijos aukštuma.

Šiaurinė dalis žema, padengta smėlynais, iškylančiais į 300 m aukščio kopas. Šiaurės rytuose būdingos gilios tektoninės įdubos (Kataros įduba, altitudė -133 m). Pietuose akmeningos ir smėlingos 400–500 m aukščio plynaukštės, su atskirais kalnų masyvais; aukščiausias – 1934 m al Uvainato kalnas.

## Klimatas
Klimatas yra žemyninis tropinis, šiaurėje – subtropinis. Paros temperatūros svyravimai siekia iki 30 °C. Šiaurėje per metus iškrenta 50–100 mm kritulių, piečiau – tik apie 25 mm per metus, ir dažniausiai lyja žiemą.

## Gamta
Didžiąją dykumos dalį užima visiškai tušti plotai, tačiau vietomis yra dykuminių akacijų, tamariskų sąžalynai. Yra vadžių, požeminio vandens. Įdubose, depresijose – druskožemiai, druskos plutos. Vietose, kur gruntinis vanduo išeina į paviršių yra oazių: Egipte – Fajumas, Dachla, Farafra, Siva, Baharija, Libijoje – Kufra, Džagbubas).

## Šaltiniai
Pirkia

**Pirkia** – rytų aukštaičių ir dzūkų gyvenamasis namas, pagrindinis sodybos trobesys, rąstų sienomis, dvišlaičiu stogu (seniau stogas buvo keturšlaitis) su gonkelėmis prie pagrindinio įėjimo. Sudaro tokios pagrindinės patalpos: priemenė, pirkia, virtuvė, pirkaitė ir seklyčia (kamara). Dzūkų pirkių stogas – su čiukuru).

Pirkios patalpa – svarbiausia gyvenamojo namo dalis. Joje gaminamas valgis, valgoma, atliekami įvairūs namų ūkio darbai. Pirkioje ir miegama. Asla dažniausiai plūkta moliu. Pirkioje būna keturi-penki langai. Vienas svarbiausių pirkios įrengimų yra krosnis, skirta valgiui virti, duonai kepti, taip pat ir kambariui apšildyti. Šeimyninėje pirkioje prie durų stovėdavo krosnis, šviesiausiame kampe – stalas ir 2 ilgi suolai, kai kada audimo staklės, priešingame – lova.

## Istorija
Iš pradžių pirkios būdavo statomos dūminės, 2 dalių (šeimyninė pirkia ir priemenė), bet nuo XIX a. vid. įsigalėjo stačiakampio plano, 3–6 patalpų dvigalės pirkios, kurių vidus 2 skersinėmis sienomis padalytas į 3 dalis: šeimyninę pirkią, priemenę su kamara ir seklyčią. Didelių ūkių pirkios kryžminio plano – prie šono buvo pristatoma ūkinė šildoma pirkaitė daržovėms laikyti.

## Puošyba
Aukštaičių pirkių statyboje aiškiai pabrėžiama simetrija. Langai pirkios fasaduose išdėstyti simetriškai. Pirkių svarbiausio fasado centrą ir pagrindinį įėjimą pabrėžia prieangiai. Langų rėmų, priekalčių ir langinių puošybiniai motyvai, jų spalvos daro pastatą raiškesnį. Aukštaitiškose pirkiose stogų plokštumos nėra dominuojančios. Jos paprastai užima pusę pastato aukščio. Pirkių išorės kompozicija lengvesnė (už trobą) savo proporcijomis, sienų plokštumos atviresnės ir labiau dominuojančios. Aukštaitiškame gyvenamajame name bei klėtyje gausiau dekoratyvinių elementų.

Stogo lentų skydai puošiami langeliais, vėtrungėmis, lėkiais. Sienas puošia langų antlangės ir palangės (būdinga plokščiojo kiaurapjūvio ornamentai), langinės, tapytos augaliniais raštais arba dažytos 2 spalvomis. XX a. pradžioje prie pirkių pagrindinių fasadų pradėta statyti puošnius įstiklintus prieangius (gonkeles); pirkios tradiciniai bruožai pradėjo nykti.


Lazinkos, 3.JPG|Rytų aukštaičių pirkia. Lazinkos, Ignalinos rajonas
Dzūkų sodyba, LLBM.JPG|Pirkia iš Zervynų (Lietuvos liaudies buities muziejus)


## Šaltiniai
El Hamra

**El Hamra** arba **Hamada el Hamra** – plynaukštė šiaurės vakarų Libijoje, Sacharoje. Sudaryta iš kalkakmenio. Vyraujantis aukštis 500 m, aukščiausia vieta 968 m (Džebel Nefuso k.). El Hamra bevandenė ir praktiškai nepadengta augalijos.
Parkas (reikšmės)

Žodis **parkas** reikšmės:

* parkas – prižiūrimas natūralus arba ugdomas medžių ir krūmų želdynas poilsiui, pramogai ar gamtos apsaugai, paprastai su alėjomis, aikštėmis, takais (miško parkas, nacionalinis parkas, kraštovaizdžio parkas, kultūros ir poilsio parkas, miesto parkas ir pan.);
* parkas – transporto priemonių (automobilių, traktorių, lėktuvų, vagonų ir kt.) stovėjimo ir remonto vieta. Pvz., autobusų parkas, troleibusų parkas ir pan;
* parkas – kovos mašinų stovėjimo ir remonto vieta (pvz., artilerijos parkas);
* parkas – transporto priemonių ar kovos mašinų visuma (pvz., pontonų parkas).

Anglų kalboje *park* gali reikšti ir:
* plokščią slėnį tarp kalnų;
* atvirą plotą, visiškai ar dalinai apsuptą miško, tinkamą ganymui ar arimui;
* žolėtą lygumą, kurioje auga išsibarsčiusios medžių giraitės ir krūmynų lopai.

## Išvestiniai žodžiai ir pavadinimai
* parkingas, parkavimas – mašinų statymas į aikštelę;
* *Park City* – keletas miestų JAV (Ilinojus, Kanzasas, Kentukis, Montana, Juta);
* *Park* – angliška pavardė.

## Homonimai
* *Park* – populiari (ją turi ~9 % Korėjos gyventojų) korėjiečių pavardė. Korėjiečių kalboje ši pavardė rašoma kaip B-A-G ir tariama kaip *bok*. Verčiant į anglų rašybą ji tampa *Pak* (pvz., *Pak Se Ri*) arba *Park* (pvz., *Park Chan Ho*);
* .
Zuvaitina

**Zuvaitina** arba **Zuetina** – miestas šiaurės Libijoje, prie Sidros įlankos, į šiaurę nuo Adždabijos, Adždabijos savivaldybėje. 21,0 tūkst. gyventojų. Svarbus naftos eksporto uostas (apyvarta >20 mln. t). Nafta naftotiekiais atgabenama iš Intisaro telkinio.
Klojimas

**Klojimas** – aukštaičių pastatas javams laikyti ar kulti. Jame būna tokios patalpos: prieklojimis, grendymas, dvi šalinės.

Senieji keturšlaičiais šiaudiniais stogais su įvažiavimu per galą, centre grendymas, šonuose dvi šalinės. Šalinėse sukrauti javai. Grendymai išplūkti moliu, juose kuliami javai.
Idehan Ubaris

**Idehan Ubaris** arba **Edejen Ubaris** () – smėlio dykuma vakarinėje Libijoje. Aukštis 400–500 m. Vyrauja kalvotas reljefas, yra pavienių smėlio kalvų, iškylančių į 200 m aukštį. Kritulių iškrenta mažiau nei 10 mm per metus. Druskingi ežerai, druskožemiai (juose kasama valgomoji druska). Ganyklinė gyvulininkystė. Yra nedidelių oazių.

## Šaltiniai
Stuba

**Stuba** – suvalkiečių gyvenamasis namas. Sudaro šios pagrindinės patalpos: priemenė, šeimynstubė, virtuvė, prieseklytis, tėvų kamaraitė, seklyčia. Įrengiama krosnis duonai kepti ir patalpoms šildyti.

Būna vienagalė arba dvigalė, simetriško plano. Sienos renčiamos iš apipjautų rąstų, kampuose suleistos į lygias sąsparas. Stuba dekoruojama profiliuotomis lentomis, puošta vienspalvėmis arba dvispalvėmis langinėmis (su kiaurapjūviu išpjaustytomis gėlytėmis, širdelėmis). Stogas dengiamas malksnomis, šiaudais, čerpėmis (nuo XIX a.). Stubos pastogės siauros, pakraigėms erdvumo suteikia ertikiai (lentiniai sienų paaukštinimai virš lubų). Prie lauko durų pristatytas prieangis („gonkelės“).

## Šaltiniai
Murzukas

**Murzukas** () – miestas pietvakarių Libijoje, oazėje Sacharos dykumoje (Idehan Murzuke). Savivaldybės centras. 43,7 tūkst. gyventojų (2005 m.). Plentų ir karavanų kelių mazgas. Prekyba. Auginamos datulių palmės, grūdinės kultūros. Gyvulininkystė (avys, kupranugariai). Amatinė kilimų, audinių gamyba. Sodos gavyba.

## Istorija
Miestas išaugo aplink 1310 m. įkurtą fortą (išlikę griuvėsiai). 1578 m. miestas užimtas Osmanų imperijos ir tapo Fesano sostine. 1914 m. užimtas italų.
Pranas Jaciunskas

**Pranas Jaciunskas** (g. 1952 m. rugsėjo 25 d. Seimeniškėse, Alytaus raj.) – vadybininkas, Lietuvos ir Alytaus miesto politinis bei visuomenės veikėjas.

## Biografija
1975 m. baigė Lietuvos žemės ūkio akademiją, įgijo inžinieriaus elektriko specialybę. 1999–2002 m. mokėsi Kauno technologijos universitete, įgijo vadybos magistro kvalifikaciją.

1975–1977 m. Marijampolės žemės ūkio įmonės vyriausiasis energetikas. 1977–1979 m. tarnavo armijoje. 1979–1987 m. Alytaus eksperimentinio namų statybos kombinato Medienos plaušų plokščių gamyklos energetikas. 1987–1990 m. Alytaus chemijos gamyklos vyriausiasis energetikas. 1990–1991 m. Alytaus eksperimentinio namų statybos kombinato valymo įrengimų viršininkas. 1991–1992 m. Alytaus valstybinės komunalinės įmonės generalinis direktorius. 1993–1996 m. uždarosios akcinės bendrovės užsienio kapitalo įmonės „Burma“ direktorius. 1997–2001 m. Alytaus apskrities viršininko pavaduotojas. 2001–2005 m. Vilniaus prekybos pramonės ir amatų rūmų Alytaus filialo direktorius. 2006–2012 m. AB Bankas Snoras Alytaus filialo direktorius.

2013–2016 m. Alytaus energinio efektyvumo didinimo agentūros direktorius.

1990–1995 m. Alytaus miesto tarybos deputatas, 1995–2011 m. Alytaus miesto savivaldybės tarybos narys. 1995–1997 m. Miesto plėtros komiteto pirmininkas, 2003 m. pirmininko pavaduotojas, 2002 m. Privatizavimo komisijos pirmininkas.

Nuo 1993 m. Tėvynės sąjungos narys, nuo 1995 m. Tėvynės sąjungos Alytaus skyriaus pirmininko pavaduotojas, nuo 2000 m. Alytaus apskrities koordinacinės tarybos pirmininkas, nuo 2003 m. Tėvynės sąjungos vykdomasis sekretorius, 2003 m. Vilniaus – Dzūkijos regiono koordinacinės tarybos pirmininkas.

Žmona – Danutė. Augina dukteris Neringą ir Dovilę.

## Nuorodos
* 2008 m. Lietuvos Respublikos Seimo rinkimai.

## Išnašos
Bebutas

**Bebutas** () – kreivas dviašmenis kaukazietiškas durklas, galbūt persų kilmės. Savo sandara primena kamą (tos pačios konstrukcijos rankena) lenkta geležte. Geležtė iki 50 cm ilgio, paprastai su grioveliais.

Naudotas Rusijos kariuomenėje kaip kulkosvaidininkų puskarininkių, lengvosios ir kalnų artilerijos pabūklų įgulų ir artilerijos parkų kareivių ginklas. Buvo nešiojamas oda aptrauktose lakuotose medinėse makštyse.

## Rusiškas 1907 m. pavyzdžio kareiviškas bebutas

### Sandara
Geležtė plieninė, silpnai išlenkta, su dviem siaurais grioveliais abiejose pusėse. Rankena figūrinė, šoneliai mediniai, juodai dažyti, prikniedyti varinėmis kniedėmis. Makštys ir rankenos apkaustas pažymėti karinio dalinio numeriu.

! požymis
! vertė
|-----
| bendras ilgis
| iki 600 mm
|-----
| geležtės ilgis
| iki 440 mm
|-----
| geležtės plotis
| 35 mm
|-----
| masė
| iki 750 g
|}

Bebutus nešiodavo ant diržo kairėje, prie portupėjos sagties. Raiteliai juos nešiojo irgi ant diržo, ant kairojo šono.

### Naudojimas
1907 m. Rusijoje bebutas priimtas į armijos ginkluotę kaip karevio asmeninis ginklas.
Jais buvo numatyta apginkluoti artileristus, kadangi tuo metu imta naudota greičiau šaudančius artilerijos pabūklus, kuriuos aptarnaujantiems artileristams iki tol naudota artileristų šaška ėmė trukdyti. Tačiau artilerijos vyresnybė suabejojo, ar tikrai bebutai geriausias sprendimas, ir perginklavimą atidėjo.

* 1907 m. bebutais apginklavo visus žandarus (išskyrus vachmistrus). Bebutai pakeitė šaškas.
* 1908 m. bebutais apginklavo kulkosvaidininkus.
* 1909 m. bebutais apginklavo visus artileristus nekarininkus (bebutai pakeitė šaškas), išskyrus raitąją ir kalnų raitąją artileriją, feldfebelius ir fejerverkerius ir pėstininkų artilerijos trimitininkus.
* 1910 m. bebutais apginklavo pėstininkų pulkų raituosius žvalgus.
* 1910 m. žandarus vėl apginklavo šaškomis.

Bebutai turėjo pakeisti šaškas tiems kariškiams, kuriems ilgos šaškos trukdė. Bebuto ilgis ir masė leido naudoti bebutą kaip kertamąjį ginklą, dėl trumpumo jis tiko ir duriamiesiems smūgiams. Dviašmenė geležtė ir simetriška rankena leido įvairius pjaunančius ir pakertančius smūgius naudojant vairias bebuto laikysenas (rus. хват).

Oficialiai bebutus buvo Rusijos ginkluotėje iki 1917 m. Spalio revoliucijos, tačiau iš tikro jį naudojo ir po to, pvz., Rusijos pilietiniame kare.
Ubaris

**Ubaris** – oazė vakarų Libijoje, Sacharoje, Idehan Ubario dykumoje, Targos slėnyje. Netoliese yra Germos archeologinė radimvietė. Joje įsikūrusi Vadi al Hajos savivaldybės sostinė – Aubaris.
Germa

**Germa** – archeologinė vietovė Libijoje, Fesane, 40 km nuo Ubario. Tai berberų Garamantų imperijos miesto griuvėsiai. Tai 2000 m. senumo imperija, valdžiusi visą Fesano regioną. Seniausi radiniai siekia 5000 m. pr. m. e. Imperija žlugo II-III a. dėl romėnų invazijos.
Kaminas (patalpa)

**Kaminas** – žemaičių trobos patalpa, skirta mėsai rūkyti ir laikyti, pašarams šutinti, vasaros metu ir valgiui virti. Jis įrengtas viso pastato viduryje, tarp dviejų patalpų, vadinamų prieangiais. Anksčiau skersai kamino į sienas buvo įmūryti keli skersiniai, ant kurių pakabindavo mėsą. Jie palaikė patį kaminą.

Pagrindinis kamino įrenginys – *vąškaras*. Vąškarą sudaro apie 250 cm ilgio kumpas medinis strypas, vadinamas *statiniu*, kurio viršutinis galas įmūrytas į sieną, apatinis pastatomas ant žemės į duobutę. Kitas apie 130 cm ilgio strypas, vadinamas *skersiniu*, perkištas statmenai per statinį. Abu sutvirtinti spyriu, kuris įleistas į skyles. Visi strypai per suleidimo vietas sutvirtinti medinėmis vinimis. Ant skersinio strypo pritvirtintas į apačią nusviręs plonesnis strypas. Ant jo galo buvo kobinys katilui pakabinti. Katilas kabinamas ant grandinės.

Kamine rūkoma mėsa, kepama duona.

## Šaltiniai
Kufra

**Kufra** – oazė pietryčių Libijoje, Kufros savivaldybėje, Sacharos dykumoje, apsupta įdubų. Svarbiausias miestas – Džaufas. Datulių, grūdinių kultūrų auginimas. Gyvulininkystė. Svarbus prekybinis ir transporto mazgas.

## Istorija
Tiek I, tiek II pasaulinio karo metais Kufro oazėje vyko intensyvios kovos tarp italų ir prancūzų armijų. 1941 m. kovo 8 d. įvyko Kufros mūšis. Prancūzams po atkaklios kovos pavyko užimti italų El Tago tvirtovę.
Rima Rakauskienė

**Rima Nanartonytė-Rakauskienė** (1958 m. rugsėjo 21 d. Uchtoje, Komijoje – 2024 m. birželio 25 d.) – vadybininkė, Lietuvos ir Alytaus miesto politinė bei visuomenės veikėja.

## Biografija
1965–1976 m. mokėsi Alytaus 1-ojoje vidurinėje mokykloje. 1977–1982 m. Vilniaus universitete studijavo prancūzų ir ispanų kalbas, įgijo prancūzų kalbos dėstytojos kvalifikaciją.

1983–1991 m. Alytaus profesinės technikos mokyklos Nr. 57 dėstytoja. 1992–2002 m. AB „Lietuvos spauda“ filialo Alytuje viršininkė. 2000–2002 m. studijavo personalo vadybą Kauno technologijos universiteto magistrantūroje ir įgijo vadybos magistro laipsnį. 2002–2004 m. UAB „Lietuvos spauda“ Alytaus agentūros direktorė. 2004 m. LR Seimo narių Algirdo Vrubliausko ir Antano Napoleono Stasiškio padėjėja.

Nuo 1993 m. Tėvynės sąjungos narė, Moterų konservatorių bendruomenės vicepirmininkė. 2010 m. pateikus kaltinimus Česlovo Daugėlos korupcijos byloje, narystę partijoje sustabdė.

2000–2003 m., 2003–2007 m. ir 2007–2011 m. Alytaus miesto savivaldybės tarybos narė, Tėvynės sąjungos frakcijos seniūnė, 2004–2007 m. Alytaus miesto tarybos švietimo, kultūros ir sporto komiteto pirmininkė, Alytaus miesto tarybos kolegijos narė. 2007–2010 m. Alytaus miesto savivaldybės mero pavaduotoja.

Lietuvos politinių kalinių ir tremtinių bendrijos tarybos narė, tarptautinės moterų organizacijos „Zonta“ Alytaus klubo prezidentė, valdybos narė. Vyras Ričardas, sūnus Tomas.

## Įtarimai Česlovo Daugėlos korupcijos byloje
2010 m. spalio 6 d. Alytaus meras Česlovas Daugėla sulaikytas (ikiteisminis tyrimas pradėtas liepos mėnesį) dėl piktnaudžiavimo tarnyba, dokumentų klastojimo ir didelės vertės svetimo turto iššvaistymo. Korupcijos byla remiasi miesto stadiono rekonstrukcijos darbų, kuriuos atliko Česlovo Daugėlos šeimai priklausanti bendrovė „Kortas“, tyrimu. Šiai bendrovei pateikti įtarimai kaip juridiniam asmeniui. Įtarimai šioje byloje buvo pareikšti ir vicemerės postą tuo metu užėmusiai Rimai Rakauskienei. Baudžiamąją bylą, kurioje pareikšti šie įtarimai Kauno apygardos teismas pradėjo nagrinėti 2011 m. gruodžio mėn.

## Šaltiniai
Džaufas

**Džaufas** – miestas pietryčių Libijoje, Kufros oazėje, 382 m aukštyje. Kufros savivaldybės centras. 17,3 tūkst. gyventojų. Prekybinis centras. Datulių, vaisių auginimas iriguojamose žemėse. Tai viena sausiausių ir karščiausių vietų Žemėje: vidutinis kritulių kiekis 2,5 mm, vidutinė vasaros temperatūra 37,8 °C.
Gonkos

**Gonkos**, **gonkelės**, veranda – pastogė prie gyvenamojo namo.

Gonkos puošia namus, apsaugo duris ir priemenę nuo kritulių ir naudojamos kaip poilsio patalpa. Puošiamos išpjaustinėtomis ar išdrožinėtomis lentomis, arkliukais, kraigas su augalinių formų figūromis.

Pagal formą gonkos būna:
* pristatytos su atskiru dvišlaičiu stogeliu, vienu galu prisišliejusios prie namo sienos ar stogo;
* užleisto stogo, kai gonkos prigludusios prie namo.
Seether

**Seether** yra alternatyvaus roko grupė iš Pietų Afrikos Respublikos. Grupė susikūrė 2000 metais.
Pirmasis grupės pavadinimas buvo **Saron Gas**. Tačiau 2002 metais pakeitė į **Seether**.

## Nariai

### Dabartiniai nariai
* Shaun Morgan – vokalas, gitara
* Dale Stewart – bosinė gitara
* John Humphrey – būgnai

### Buvę nariai
* Dave Cohoe
* Nick Annis
* Nick Oshiro
* Kevin Soffera
* Pat Callahan
* Clinton Young

## Diskografija
2002 metais grupė išleido albumą „Disclaimer“. Hitais tapo singlai „Fine Again“, „Driven Under“, bei „Gasoline“. JAV albumas tapo auksiniu. 2004 metais išleido albumą „Disclaimer II“. Didžiausiu hitu tapo daina „Broken“, įrašyta kartu su grupės Evanescence vokaliste Amy Lee. Albumas tapo platininiu JAV. 2005 metais įrašė ir išleido albumą „Karma and Effect“. Pasisekimo sulaukė dainos „Remedy“, „The Gift“, „Truth“. 2006 metais išleido albumą „One Cold Night“.

### Albumai
* 2000 – Fragile (kaip grupė Saron Gas)
* 2002 – Disclaimer
* 2004 – Disclaimer II
* 2005 – Karma and Effect
* 2006 – One Cold Night
* 2007 – Finding Beauty In Negative Spaces
* 2011 – Holding Onto Strings Better Left To Fray
* 2014 – Isolate And Medicate

## Nuorodos
* Oficiali svetainė
Murmansko sritis

**Murmansko sritis** (rus. *Му́рманская о́бласть*) – sritis Rusijos šiaurės vakaruose, Šiaurės Vakarų federalinėje apygardoje, prie Barenco ir Baltosios jūrų, Suomijos ir Norvegijos pasienyje.

Murmansko sritis sudaryta 1938 m. gegužės 28 d. Srities plotas – 144 900 km². Gyventojų – 872 800 (2006). Administracinis centras – Murmanskas. Srities gubernatorius – Jurijus Jevdokimovas (*Юрий Евдокимов*).

## Geografija
Murmansko srities didžiausią dalį užima Kolos pusiasalis. Srities teritorijoje daug upių, jos slenkstėtos. Didžiausi ežerai: Imandros, Kovdos, Umbo, Lovo. Į šiaurės vakarus nuo Imandros ežero yra Lapijos rezervatas, Kandalakšos įlankoje ir prie Murmansko – Kandalakšos rezervatas.

## Administracinis suskirstymas
Murmansko sritis suskirstyta į 5 rajonus:
* Kovdoro rajonas (*Ковдорский район*)
* Kolos rajonas (*Кольский район*)
* Lovozero rajonas (*Ловозерский район*)
* Pečengos rajonas (*Печенгский район*)
* Terės rajonas (*Терский район*)

Murmansko srities teritorijoje yra septyni uždari administraciniai–teritoriniai vienetai, į kuriuos galima patekti tik griežtų leidimų tvarka:
# Gadžijevas (*Гаджиево*)
# Ostrovnojus (*Островной*)
# Poliarnas (*Полярный*)
# Severomorskas (*Североморск*)
# Snežnogorskas (*Снежногорск*)
# Vidiajevas (*Видяево*)
# Zaoziorskas (*Заозерск*)

## Gyventojai
Didžiausi miestai (tūkst. gyv., 2005 m.):
* Murmanskas – 325,1
* Apatitai – 63,3
* Severomorskas – 54,2
* Mončegorskas – 50,7
* Kandalakša – 39,2
* Kirovskas – 31,2
* Olenegorskas – 23,9
* Kovdoras – 20,3
* Zapoliarnas – 18,5
* Poliarnas – 17,6

## Nuorodos
* Murmansko sritis  
* Murmansko srities informacinė svetainė
Egidijus Mensevičius

**Egidijus Mensevičius** (g. 1967 m. gegužės 3 d. Kaune) – Lietuvos ir Alytaus miesto savivaldybės sporto, politinis bei visuomenės veikėjas.

## Biografija

1985 m. baigė Alytaus 6-ąją vidurinę mokyklą, o 1996 m. baigė Lietuvos Žemės ūkio universitetą, miškotyros bakalauras. 2005 m. baigė Kauno technologijos universitetą, vadybos ir verslo administravimo magistras.

Iki 1992 m. dirbo Alytaus eksperimentiniame namų statybos kombinate, Valkininkų miškų ūkyje. Iki 2014 m. Alytaus sporto ir rekreacijos centro direktoriaus pavaduotojas bazėms ir ūkiui, inžinerinės tarnybos vadovas. 2014–2017 m. Lietuvos olimpinio sporto centro vyriausiasis specialistas. 2017 m. Alytaus miškų urėdijos, 2018 m. – Valstybinės miškų urėdijos Alytaus padalinio miško apsaugos ir miško želdinimo inžinierius.

2003–2007 m. ir 2008–2015 m. Alytaus miesto savivaldybės tarybos narys.

2000–2011 m. Naujosios sąjungos, o nuo 2011 m. – Lietuvos socialdemokratų partijos narys.

Dzūkijos Lions klubo narys. Žmona Jolita, vaikai Gustas, Toma.

## Nuorodos
* 2008 m. Lietuvos Respublikos Seimo rinkimai.

## Šaltiniai
Turbulencija

**Turbulencija** – skysčių ir dujų tekėjimo/judėjimo būdas, kuriam yra būdingas chaotiškumas, sūkurių buvimas. Kitas skysčių ir dujų tekėjimo būdas yra vadinamas sluoksniniu tekėjimu (arba laminariuoju tekėjimu). Perėjimą tarp šių dviejų tekėjimo būdų nusako bedimensinis dydis Reinoldso skaičius. Eksperimentai rodo, kad laminarusis tekėjimas vamzdyje būna, kuomet Reinoldso skaičius yra mažesnis nei 2100, o tekėjimas vamzdyje taps pilnai turbulentiniu, kai Reinoldso skaičius viršys vertę 4000. Žinoma, šios vertės dar priklauso ir nuo vamzdžio geometrijos bei pradinių sąlygų. Šilumos pernešime konvekcijos būdu paprastai visada pasireiškia turbulencija.

## Turbulencija astronomijoje
Turbulencija žvaigždžių fizikoje vadinami žvaigždės fotosferos medžiagos (dujų masių) kolektyviniai judėjimai. Fotosfera išskiriama todėl, kad joje formuojasi mūsų stebimas ištisinis spektras ir spektrinės linijos. Konvekcija šiuo atveju astronomams yra globališkesnis reiškinys, kuris gali apimti ir gilesnius žvaigždės atmosferos sluoksnius.

Vykstant turbulencijai pasireiškia Doplerio efektas, dėl kurio išplinta sugerties linijos žvaigždės spektre. Astronomai išskiria dvi turbulencijos rūšis, skirtingai veikiančias sugerties linijų išplitimą:
:: **Mikroturbulencija**, kai kolektyviniuose judėjimuose dalyvaujančio dujų tūrio (viso judančio viena kryptimi) matmenys yra maži palyginti su vidutiniu fotono laisvojo lėkio keliu (iki sugerties akto). Mikroturbulencija didina linijos ekvivalentinį plotį ir tuo apsunkina žvaigždės cheminės sudėties tyrimą. Mikroturbulencijos greičiai yra maždaug 1,5–3,0 km/s pagrindinės sekos žvaigždėse ir 6–7 km/s supermilžinėse.
:: **Makroturbulencija**, kai judančio dujų tūrio matmenys yra didesni už fotono laisvojo lėkio kelią. Saulės granuliacija yra charakteringas makroturbulencijos pavyzdys. Makroturbulencija, kaip ir žvaigždės ašinis sukimasis, nekeičia sugerties linijos ekvivalentinio pločio. Makroturbulencijos greičiai yra kelių km/s eilės pagrindinės sekos žvaigždėse ir 20–40 km/s supermilžinėse.

## Šaltiniai
Sachalino sritis

**Sachalino sritis** (rus. *Сахалинская область*) – sritis Rusijos Tolimuosiuose Rytuose, Tolimųjų Rytų federalinėje apygardoje, apima Sachalino, Kurilų, Monerono, Ruonių salas.

Sachalino sritis buvo sudaryta 1932 m. spalio 20 d. Srities plotas – 87 100 km². Gyventojų – 532,4 tūkst. (2005). Administracinis centras – Južno Sachalinskas. 

## Administracinis suskirstymas
Sachalino sritis suskirstyta į 17 rajonų:

# Aleksandrovsko–Sachalino rajonas (*Александровск-Сахалинский район*)
# Anyvos rajonas (*Анивский район*)
# Cholmsko rajonas (*Холмский район*)
# Dolinsko rajonas (*Долинский район*)
# Južno Kurilsko rajonas (*Южно-Курильский район*)
# Korsakovo rajonas (*Корсаковский район*)
# Kurilsko rajonas (*Курильский район*)
# Makarovo rajonas (*Макаровский район*)
# Nevelio rajonas (*Невельский район*)
# Noglikų rajonas (*Ногликский район*)
# Ochos rajonas (*Охинский район*)
# Poronaisko rajonas (*Поронайский район*)
# Smirnycho rajonas (*Смирныховский район*)
# Šiaurės Kurilų rajonas (*Северо-Курильский район*)
# Tymovskojės rajonas (*Тымовский район*)
# Tomario rajonas (*Томаринский район*)
# Uglegorsko rajonas (*Углегорский район*)

## Gyventojai
### Miestai
Didžiausi miestai (tūkst. gyv., 2003 m.):
* Južno Sachalinskas – 173,6
* Korsakovas – 35,9
* Cholmskas – 33,5
* Ocha – 27,2
* Nevelskas – 17,8
* Poronaiskas – 17,4
* Uglegorskas – 12,8
* Sachalino Aleksandrovskas – 12,2
* Dolinskas – 12,0

## Nuorodos
Sachalino srities administracijos oficiali svetainė
Arvydas Švirmickas

**Arvydas Švirmickas** (g. 1955 m. spalio 21 d. Alytuje) – dailininkas, Lietuvos ir Alytaus miesto politinis bei visuomenės veikėjas.

## Biografija
1974 m. baigė Alytaus 2-ąją vidurinę mokyklą. 1984 m. baigė Valstybinį dailės institutą, pedagogas-tapytojas.

1984–1990 m. Alytaus vaikų dailės mokyklos mokytojas. 1990–1992 m. UAB „Harmonija“ direktoriaus pavaduotojas meno klausimams, 1992–1996 m. Alytaus šiuolaikinio meno galerijos direktorius. 1996–2002 m. Alytaus dailiųjų amatų mokyklos direktoriaus pavaduotojas mokymo reikalams. 2001 m. Alytaus apskrities viršininko pavaduotojas. 2002–2003 m. Dailiųjų amatų mokyklos mokytojas ir VšĮ „Vingio galerija“ direktorius, Alytaus dailiųjų amatų mokyklos direktorius.

1988 m. Alytaus Sąjūdžio steigėjas. 2000–2002 m. Lietuvos liberalų sąjungos Alytaus skyriaus pirmininkas, Alytaus apskrities koordinatorius, 2003 m. Liberalų ir centro sąjungos narys, 2006 m. Lietuvos liberalų sąjūdžio narys.

1990–1995 m. Alytaus miesto tarybos deputatas, 2000–2003 m., 2003–2007 m. ir nuo 2011 m. Alytaus miesto savivaldybės tarybos narys.

Nuo 2003 m. Dzūkijos etninės kultūros tarybos pirmininko pavaduotojas, sekretoriato specialistas Dzūkijos regionui. 1994 m. tarptautinių dailininkų plenerų organizatorius, tarptautinių ir vietinių parodų organizatorius. Kasmet dalyvauja 4-5 užsienio parodose ir 3-4 parodose Lietuvoje. Savo darbų yra eksponavęs Vokietijoje, Austrijoje, Lenkijoje, Prancūzijoje, Airijoje, Švedijoje, Vengrijoje, Danijoje, Latvijoje, Čekijoje, Italijoje.

Sūnus Stasys.

## Šaltiniai
Gintaras Šurkus

**Gintaras Šurkus** (g. 1953 m. rugpjūčio 13 d. Kaune) – verslininkas, Lietuvos ir Alytaus miesto politinis bei visuomenės veikėjas.

## Biografija
1971 m. baigė Kauno Salomėjos Nėries vidurinę mokyklą. 1978 m. baigė Kauno medicinos institutą. 1989 m. baigė Lešno (Lenkija) šiluminių aerostatų pilotų mokyklą.

1978 m. Alytaus centrinės ligoninės gydytojas pediatras, Kauno klinikinės infekcinės ligoninės, Prienų rajono Stakliškių ambulatorijos gydytojas, Kauno medicinos instituto Infekcinių ir odos ir veneros ligų katedros bendradarbis. 2000 m. Lietuvos civilinės aviacijos inspekcijos pilotas instruktorius. 2004 m. prezidento Rolando Pakso patarėjas jaunimo ir visuomeninių organizacijų klausimais. UAB „Oro balionai“ direktoriaus pavaduotojas.

1999 m. Lietuvos liberalų sąjungos, 2001 m. Liberalų demokratų partijos narys. 2003–2004 m. Alytaus miesto savivaldybės tarybos narys, mandatas atimtas įsiteisėjus apkaltinamajam teismo nuosprendžiui, 2011–2015 m. vėl tarybos narys.

1995 m. su šiluminiu aerostatu perskrido Baltijos jūrą. 1997 m. Lietuvos oro balionų čempionas. 1999 m. pasaulio oro balionų čempionate laimėjo bronzos medalį. Lietuvos oreivių draugijos viceprezidentas, Nemunaičio oreivių klubo savininkas.

Tėvas psichiatrijos profesorius Jonas Šurkus. Žmona Vitalija, vaikai Jonas, Jurgis, Adomas, Ieva.

## Šaltiniai
Terminatorius

Terminas **terminatorius** skirtingose srityse naudojamas skirtingomis reikšmėmis.

* **Terminatorius** (astronomija) – linija tarp dieninės ir naktinės Žemės planetos pusių, dar žinoma kaip „Pilkoji linija“;
* **Terminatorius** (kompiuterių tinklai) – įrenginys koaksialinio kabelio gale – rezistorius, kurio varža atitinka kabelio banginę varžą;
* **Terminatorius** – filmo herojus;
* **[[Terminatorius (filmas)|Terminatorius]]** – filmas.
Raimundas Markauskas

**Raimundas Markauskas** (g. 1966 m. rugpjūčio 28 d. Alytus) – Lietuvos ir Alytaus miesto ir Alytaus rajono savivaldybės politinis bei visuomenės veikėjas.

## Biografija
1984 m. baigė Alytaus 8-oje vidurinę mokyklą, 1991 m. – Kauno politechnikos institutą, inžinierius mechanikas.

1984–1986 m. tarnavo sovietinėje armijoje. 1991–2001 m. AB „Alytaus tekstilė“ cecho viršininkas, 2001–2004 m. Alytaus apskrities viršininkas. 2005–2012 m. Alytaus rajono savivaldybės Priešgaisrinės apsaugos tarnybos direktorius.

2012–2016 m. Seimo narys, 2013–2016 m. Darbo partijos frakcijos seniūno pavaduotojas.

2017 m. UAB „Teratus“ direktorius. Nuo 2018 m. – Alytaus pataisos namų direktoriaus pavaduotojas.

2000–2004 m. Alytaus miesto savivaldybės tarybos narys, 2007 m., 2011 m. (atsisakė mandato) ir nuo 2019 m. Alytaus rajono savivaldybės tarybos narys.

Buvo Naujosios sąjungos (socialliberalai) narys, Alytaus rajono skyriaus vadovas, šiuo metu yra Darbo partijos (leiboristų) narys.

Sutuoktinė Renata, vaikai Justina, Rokas.

## Šaltiniai
Valentingumas

**Valentingumas** – atomo savybė sudaryti tam tikrą cheminių ryšių skaičių.

Tai skaičius elektronų, kuriuos atomas („elektronų donoras“) turi ir gali „dalintis“ su kitu atomu
arba skaičius kito atomo elektronų, kuriuos jis („elektronų akceptorius“) gali priimti.
Biosfera

**Biosfera** – žemės planetos sluoksnis, kuriame gyvena gyvieji organizmai; gyvųjų organizmų (įskaitant žmones) visuma.

Biosfera įsiterpia į keturias skirtingas aplinkas:

* Hidrosfera – Žemės planetos vandenys. Ją sudaro vandenynai, upės, ežerai, taip pat gruntinis vanduo ir atmosferoje esantis vanduo. Vandenynuose organizmai gyvena iki 11 km gylio, bet gausiausia gyvybės vandens paviršiuje.
* Pedosfera – Žemės rutulio sfera, apimanti paviršinį sluoksnį, kuriame vyksta dirvodaros procesai. Dirvožemis arba dirva yra paviršinis purusis, derlingasis, Žemės plutos sluoksnis, susidaręs iš gimtosios uolienos. Sausumos paviršiuje ir paviršiniame dirvožemio sluoksnyje mikroorganizmai gyvena iki 2-3 km gylio, o kai kurių graužikų urvai būna iki 5-6 m. Tačiau daugiausia gyvūnų būna ir jie aktyviausi iki 1 m gylio sluoksniuose.
* Litosfera – kietoji Žemės rutulio sfera. Jos storis maždaug 50-200 km.
* Žemės atmosfera – Žemės rutulį gaubiantis oro sluoksnis. Jis saugo nuo kosminių spindulių. Atmosferoje gyvybės yra 10-15 km aukštyje, tai bakterijos, augalų sporos, paukščiai. 15-50 km aukštyje yra Ozono sluoksnis apsaugantis žemę nuo ultravioletinių spindulių.

## Biosferos reikšmė
Yra paskaičiuota, kad be biosferos įtakos planetos biogeocheminiams ciklams, dabartinė Žemės atmosfera būtų panašios sudėties kaip Marso ar Veneros atmosferos: „abiotinės“ Žemės atmosferoje būtų apie 98 % anglies dioksido, 1,9 % azoto, 0,1 % argono ir labai nežymi deguonies koncentracija; vidutinė atmosferos temperatūra būtų 240–340&nbsp;°C (dabartinė apie 13&nbsp;°C) ir slėgis apie 60 kartų aukštesnis nei dabartinis atmosferos slėgis.
Biomas

**Biomas** – sritys, kurioms būdingas tam tikras vyraujantis augalijos ir gyvūnijos tipas.

Tai pagrindiniai gamtiniai regionai, į kuriuos galima suskirstyti visą sausumą. Kiekvienam jų būdingi saviti metų laikai, dienos ilgumas, kritulių pobūdis ir maksimali bei minimali temperatūra.

Daugumos biomų pavadinimai kilę pagal vyraujančią juose augaliją, o biome vyraujantis klimaksinės augalijos tipas, nulemia gyvūnijos sudėtį.

Didžiausi biomai:
* Dykuma
* Miškas
** Atogrąžų miškas
** Spygliuočių miškas
** Vasaržalių miškas
* Savana
* Stepė
* Tundra

## Taip pat skaitykite
* Ekosistema
* Biogeografija
* Biologinė įvairovė
* Ekoregionas

## Šaltiniai
Lepidopterologija

**Lepidopterologija** – zoologijos šaka, tirianti drugius.

## Lietuvoje
Lietuvos drugiai buvo pradėti tirti tik XX a. pradžioje.

Pirmieji drugius Lietuvoje pradėjo tirti:
* Tadas Ivanauskas (1882–1970)
* Borisas Izenbekas (1910-2006)
* Antanas Lešinskas (1908–1976)
* Valerijonas Straševičius (''Straszewicz'') (1885–1968)
* Petras Motiekaitis (1920–1988)
* Alfonsas Palionis (1905–1957)
* Janas Priuferis (1880–1959)
* Ričardas Kazlauskas (1927-2014)

Šių dienų Lietuvos lepidopterologai:
* Stasys Gliaudys         
* Povilas Ivinskis       
* Jonas Rimantas Stonis
* Vincas Būda
* Henrikas Ostrauskas
* Giedrius Švitra
* Vytautas Uselis
* Virginijus Sruoga
* Arūnas Diškus
* Dalius Dapkus
* Brigita Paulavičiūtė
* Tomas Ūsaitis
* Donatas Lukoševičius
* Vitalijus Bačianskas
* Vytautas Inokaitis

## Nuorodos
* Lepidopterology.com
Buveinė

**Buveinė** – gyvųjų organizmų arba atskirų individų natūralūs namai. Tai gali būti ežeras, upė, pelkė, medžio drėvė.

**Makrobuveinė** – milžiniška, ypač didelė buveinė, tokia kaip biomas.
**Mikrobuveinė** – labai nedidelė specifiška buveinė, pvz., pūvantis medis.

Mažos buveinės gali būti didesnėse, pvz., upė vasaržalių miškų biome.
Gediminas Krasauskas

**Gediminas Krasauskas** (g. 1953 m. spalio 26 d. Čiurlionyse, Alytaus rajonas) – Lietuvos ir Alytaus rajono savivaldybės politinis bei visuomenės veikėjas.

## Biografija

1977 m. baigė Lietuvos veterinarijos akademiją, zooinžinierius.

1997–2001 m. Alytaus apskrities viršininko administracijos Kaimo reikalų departamento direktorius. 2001–2005 m. Alytaus rajono savivaldybės Priešgaisrinės apsaugos tarnybos direktorius. 2005–2007 m. Alytaus rajono savivaldybės kontrolierius, Lietuvos savivaldybių kontrolierių asociacijos narys. 2007–2015 m. Alytaus rajono savivaldybės mero pavaduotojas. 2015–2018 m. Alytaus rajono pirminės sveikatos priežiūros centro direktorius. Nuo 2018 m. Alytaus rajono savivaldybės administracijos direktorius.

1997–2015 m. Alytaus rajono savivaldybės tarybos narys.

1993 m. Tėvynės sąjungos, Tėvynės sąjungos – Lietuvos krikščionių demokratų narys.

Sutuoktinė Nijolė, vaikai Andrius, Martynas, Ieva..

## Šaltiniai
Junkeris

**Junkeris** – žemvaldys Rytų Vokietijoje (į rytus nuo Elbės) ir Rytų Prūsijoje.

Junkerių giminės dažnai buvo labai senos vokiečių aristokratų giminės (priklausančios *Uradel* ratui), XI–XII a. dalyvavusios vakarų slavų ir prūsų žemių užkariavime, kolonizavime ir suvokietinime.

Vokiškas žodis *Junker* yra kilęs iš *Junger Herr* ('jaunas ponas') ir reiškia 'dvarininkas' (). Daugelio junkerių giminių pavardės prasideda dalelėmis *von* ar *zu*.
Viduramžiais junkeriai buvo smulkūs bajorai, paprastai neturtingi ir politiškai neįtakingi. Daug skurdžių junkerių tarnaudavo samdomais kareiviais. Einant laikui pavadinimas *junkeris* ėmė reikšti nebe samdinių karininką, o įtakingą vadą ar žemę valdantį dvarininką.